Here is a page extracted from Wikipedia that may contain CSS, HTML, and a lot of unformatted text.

Title: Christoph Waltz
Content: Christoph Waltz (Viena; 4 d'octubre de 1956), ye un actor austriaco, activo en o mundo d'o cine dende meyatos d'os anyos 1970 y con cuantos premios recibitos mientres a suya carrera cinematografica. Ha ganato, entre atros, os premios Oscar, Globo d'Oro, BAFTA y d'o Festival de Canas por o suyo treballo en Inglourious Basterds (2009), d'o director Quentin Tarantino.

Biografía 
Naixió en 1956, de Viena (Austria). Encara que os suyos pais, Johannes Waltz y Elisabeth Urbancic, fuoron decoradors, a tradición familiar en o mundo d'o espectaclo viene dende a cheneración d'os suyos lolos, también actors y os suyos bislolos, que treballoron en o teatro.

Estudeyó interpretación en o Max Reinhardt Seminar de Viena y en o Lee Strasberg Theatre Institute de Nueva York. Prencipió como actor de teatro en escenarios como o Schauspielhaus Zürich, o Burgtheater y mientres o Festival de Salzburgo.

A suya primera cinta estió Feuer und Schwert - Die Legende von Tristan und Isolde en l'anyo 1982, encara que os millors recibimientos tanto por parti d'o público como por parti d'a critica no plegoron dica l'anyo 2009, gracias a la interpretación d'o papel de "Hans Landa"; un Standartenführer dito Cazataire de Chodigos, en a cinta Inglourious Basterds d'o director Quentin Tarantino.

O suyo treballo en dita cinta fue reconoixito mientres o Festival de Canas, a on que recibió o Premio a o millor actor y o suyo primer premio Oscar.

Tarantino reconoixió a importancia de Waltz en a suya cinta decindo:

Entre as numerosas cintas en que ha feito parti, destaca Lapislazuli – Im Auge des Bären, enguerada en o Festival de Berlín y Der Tanz mit dem Teufel, ista zaguera ganadora d'o prestichioso Premio Adolf Grimme.

Por a suya interpretación en Du bist nicht allein, die Roy Black Story, ganó o Premio d'a Televisión de Bavera, d'a Televisión Alemana y un Lión d'Oro d'a RTL.

Actualment vive entre Londres y Berlín.

Filmografía

Premios prencipals 

Premios Oscar

Premios Globo d'Oro

Premios BAFTA

Premios d'o Sendicato d'Actors

Premios Satellite

Vinclos externos 
 
  Ficha de Christoph Waltz en Internet Movie Database.
  Atros premios de Christoph Waltz en IMDb.

Referencias 

Actors d'Austria
Naixius de Viena
Premio Oscar a o Millor Actor Segundario
1956 (naixencias)